[{"text_idx": "#000005", "text": "Hea kunstiteos on alati targem kui autor ja seepa\u0308rast usub kunstnik ja kunstikoguja Kaido Ole, et parem ongi suhelda teose kui autoriga. Ole leiab, et kunstikogu peaks na\u0308itama inimest ning aitama saada aru, kes ta on ja mida ta siin Maal o\u0303ieti teeb."}, {"text_idx": "#000006", "text": "Kunstnik ja kunstikoguja Kaido Ole so\u0303nas saates \"Kultuuristuudio. Arutelu\", et u\u0308ks subjektiivne kriteerium, mille ja\u0308rgi hinnata, kas tegemist on hea kunstiga, on see, kaua sa suudad selle kunstiteosega koos olla \u2013 kas ta ammendab ennast vo\u0303i mitte."}, {"text_idx": "#000007", "text": "Kunstikoguja Tiit Pruuli, kes kogub mereteemalist kunsti, to\u0303des, et enamik teevad seda emotsiooni pealt. \"Vo\u0303ib-olla just varasemast po\u0303lvkonnast, kes 90ndatel alustas, on neid ratsionaalseid kunstiostjaid rohkem kui uuemast seltskonnast, kes on viimastel aastatel peale kasvanud.\""}, {"text_idx": "#000008", "text": "Ta tunnistas, et oksjonil osalemisega kaasneb ka omaette hasart, mis paratamatult haarab kaasa. \"Meiesuguseid kunstikollektsiona\u0308a\u0308re tuleks ka\u0308sitleda kui hasartma\u0308nguso\u0303ltlasi \u2013 meil peaks olema oma tugiisik ja keegi, kes vaatab, kas sa tohid oksjonimajja minna vo\u0303i mitte.\""}, {"text_idx": "#000009", "text": "Ole selgitas, et inimese kunstikogu peaks na\u0308itama ka inimest ning o\u0303ieti inimene kogubki selleks, et saada aru, kes ta on ja endas selgusele jo\u0303uda. \"Kui sa na\u0308ed midagi, mille puhul tekib tunne, et \"pagan, see on see\" ja sul va\u0308hegi on rammu seda soetada, siis sa selle soetad, ja siis ootad ja\u0308rgmise hetkeni, kuni ja\u0308lle tuled sellist to\u0303mmet.\""}, {"text_idx": "#000014", "text": "\"Neil kollektsiona\u0308a\u0308ridel on raha ja kui samas kellelgi teisel on ka oma fa\u0308nnklubi, kus on sada fanaatilist fa\u0308nni, aga kelle hinnasuutlikkus on teistsugune ja siis vo\u0303ibki tunduda, et see kunstnik on poole odavam. Kas ka poole viletsam? Ei, tema fa\u0308nnklubi tegeleb lihtsalt asjadega, millega nad ei ole nii jo\u0303ukaks saanud.\""}, {"text_idx": "#000020", "text": "Uuesti kunsti juurde po\u0308o\u0308rdudes ma\u0308rkis Ole, et hea teos on alati targem kui autor. \"Ehk ongi parem suhelda teose kui autoriga. Sa vo\u0303tad teose, vaatad seda ja saad aru, et ma hakkan juba ta\u0308itsa taipama \u2013 mitte maali, kompat ega koloriiti \u2013 vaid lihtsalt, et mis va\u0308rk u\u0308ldse on ja mida ma siin Maal u\u0308ldse teen.\""}, {"text_idx": "#000026", "text": "\"Kultuuristuudio. Arutelu\" ra\u0308a\u0308gib kunsti va\u0308a\u0308rtusest keskkonnaaktsioonide taustal"}, {"text_idx": "#000048", "text": "Mehhikos eesti kunstnike na\u0308ituse avanud kuraator: olen Eestis olles nii palju o\u0303ppinud"}, {"text_idx": "#000055", "text": "Aasta parimad albumid 2022. Isiklikud edetabelid"}]